| אליפות FTW |
| --- |
| **פרטים** |
| **ארגון מפעיל** | ECW‏ (1998–1999)AEW‏ (2020–היום) |
| **תאריך יצירה** | 14 במאי 1998 |
| **האלוף הנוכחי** | הוק |
| **תאריך זכייה** | 27 באוגוסט 2023 |
| **שמות קודמים** | * אליפות במשקל כבד של FTW(1998–1999)
* **אליפות FTW**‏ (2020–היום)
 |
| **סטטיסטיקות** |
| **האלוף הראשון** | טאז |
| **הכי הרבה זכיות** | טאז והוק ‏(2 זכיות) |
| **האלוף לזמןהארוך ביותר** | בריאן קייג' ‏(377 ימים) |
| **האלוף לזמןהקצר ביותר** | טאז ‏(1> ימים) |
| **האלוףהמבוגר ביותר** | בריאן קייג' ‏(36 שנים, 151 ימים) |
| **האלוףהצעיר ביותר** | הוק ‏(23 שנים, 84 ימים) |
| **האלוףהכבד ביותר** | בריאן קייג' ‏(122 ק"ג) |
| **האלוףהקל ביותר** | ג'ק פרי ‏(76 ק"ג) |

**אליפות FTW** (באנגלית: **FTW "Fuck the World" Championship**) היא תואר אליפות היאבקות מקצועית, שהיה שייך לארגון ההיאבקות Extreme Championship Wrestling‏ (ECW) בשנת 1998. לאחר שבוטל בשנת 1999, האליפות הייתה לא פעילה במשך 21 שנים עד שהוחזרה לפעילות בארגון ההיאבקות All Elite Wrestling בשנת 2020 על ידי היוצר שלה, טאז. האלוף הנוכחי הוא הוק.

אליפות זו הייתה דומה לאליפות מיליון הדולר של ארגון ה-World Wrestling Federation‏ (ה-WWF, כיום ה-WWE) מבחינה שהיא לא הוכרזה באופן רשמי כאחת מאליפויות הארגון.

היסטוריה
--------

### Extreme Championship Wrestling‏ (1998–1999)

אליפות FTW במשקל כבד של ECW נוצרה על ידי בעלי הארגון ECW, פול היימן, כדי לפצות על עלילות שבוטלו בעקבות פציעות. אלוף העולם במשקל כבד של ECW, שיין דאגלס, סבל מדלקת סינוסיטיס רצינית ומפציעה במרפק. טאז ואל סנואו לא הוכשרו להתאבק באירוע WrestlePalooza של שנת 1998 עקב בעיות בריאותיות. היימן העניק את התואר לטאז, בטענה שזה מתאים לגישה הקשוחה שאפיינה את דמותו.

טאז הודיע על יצירת חגורת האליפות (שנקראה גם בשם **אליפות העולם של ברוקלין**) באירוע It Ain't Seinfeld, שנערך ב-14 במאי 1998. בעלילה עצמה, הוא היה מתוסכל מאי יכולתו לאתגר על אליפות העולם במשקל כבד של ECW בעקבות הפציעות של האלוף שיין דאגלס. טאז יצר את האליפות והגן עליה בצורה שהחשיב את עצמו כאלוף העולם האמיתי של הארגון. הוא ציין שהקהל העריך את המסר שחגורת האליפות העבירה, כשהיא ייצגה את הזלזול בבוסים ובחברה עצמה, ואף אמר שהוא האמין שאליפות זו הוערכה יותר מהאליפות הראשית של הארגון. חגורת אליפות זו הייתה "בלתי מזוהה" בעיני ECW.

לאחר 219 ימים של החזקה בתואר, טאז הפסיד את האליפות לסאבו. הפסד זה היה במכוון, כשהוא הניח את גופו המחוסר הכרה של סאבו על גופו עצמו ב-19 בדצמבר 1998. טאז היה כל כך בטוח שהוא ינצח את שיין דאגלס בקרב האליפות ביניהם, ומשום כך הוא לא היה צריך יותר את אליפות FTW במשקל כבד. טאז השיב לידיו את אליפות זו באירוע Living Dangerously, שנערך ב-21 במרץ 1999, כאשר באותו אירוע הוא איחד את אליפות FTW במשקל כבד ואת אליפות העולם במשקל כבד של ECW (שבה הוא החזיק באותה התקופה) לאחר שניצח את סאבו בקרב אליפות נגד אליפות. לאחר מכן, טאז החל להשתמש רק באליפות העולם במשקל כבד של ECW, כאשר הוא היה אלוף העולם במשקל כבד היחיד בכל הארגון.

### All Elite Wrestling‏ (2020–היום)

בלילה השני של האירוע Fyter Fest, שנערך ב-8 ביולי 2020, טאז החזיר את האליפות לפעילות והעניק אותה לבריאן קייג'.

עיצוב האליפות
-------------

כאשר האליפות נוצרה לראשונה, העיצוב של אליפות FTW הייתה למעשה זהה לעיצוב של אליפות הטלוויזיה של ECW, שבה טאז השתמש לתקופה מסוימת עם רצועת עור בצבע כתום וסטיקרים שעטפו אותה. לוגו עם הכיתוב "TAZ" הופיע במעלה חגורת האליפות, בעוד שפלטה עם הכיתוב "FTW" הונחה על פני הכיתוב "טלוויזיה" במרכז חגורת האליפות, כשבנוסף לכך, דגלי ארצות הברית ובריטניה הופיעו כפלטות הצדדיות.

מספר חודשים לאחר מכן, בניסיון לשחד את טאז להצטוות לשורות סאבו ורוב ואן דאם כדי להתמודד מול שיין דאגלס ו-The Triple Threat, ביל אלפונסו הציג בפני טאז חגורת אליפות חדשה ומקורית, כשהלוגו עם הכיתוב "TAZ" היה חרוט כבר בתוך הפלטה המרכזית.

על פי טאז והנאמר בסרט התיעודי של *The Rise and Fall of ECW*, כאשר הוא הפסיד את חגורת האליפות בקרב נגד סאבו, סאבו היה עצבני על כך שהשם של טאז התנוסס על חגורת האליפות. מאותה הנקודה ואילך, בכל פעם כשסאבו היה עם חגורת האליפות, הוא כיסה את הלוגו עם השם של טאז עם סרט הדבקה, שעליו היה כתוב הכיתוב "SABU" במרקר.

רשימת האלופים
-------------

| # | מתאבק | שינוי אליפות | סטטיסטיקת כהונה | הערות |
| --- | --- | --- | --- | --- |
| תאריך | אירוע | מיקום | מספר כהונה | ימים כאלוף |
| **אליפות במשקל כבד של FTW‏ (ECW)** |
| 1 | טאז | 14 במאי 1998 | It Ain't Seinfeld | קווינס, ניו יורק | 1 | 219 | הכריז על עצמו כאלוף FTW הראשון. |
| 2 | סאבו | 19 בדצמבר 1998 | *Hardcore TV* | פילדלפיה, פנסילבניה | 1 | 92 | עקב עיכוב הקלטות, הפרק שודר ב-23 בדצמבר 1998. |
| 3 | טאז | 21 במרץ 1999 | Living Dangerously | אסבורי פארק, ניו ג'רזי | 2 | 1> |  |
| — | **אוחדה** | 21 במרץ 1999 | Living Dangerously | אסבורי פארק, ניו ג'רזי | — | — | האליפות אוחדה ביחד עם אליפות העולם במשקל כבד של ECW. |
| **אליפות FTW‏ (AEW)** |
| 4 | בריאן קייג' | 2 ביולי 2020 | הלילה השני של Fyter Fest | ג'קסונוויל, פלורידה | 1 | 377 | האליפות הוחזרה לפעילות על ידי טאז, שהעניק אותה לבריאן קייג', אף על פי שהיא לא הוכרה כאליפות רשמית של AEW. עקב עיכוב הקלטות, החזרת התואר שודרה ב-8 ביולי 2020. |
| 5 | ריקי סטארקס | 14 ביולי 2021 | הלילה הראשון של Fyter Fest | פארק סידר, טקסס | 1 | 378 |  |
| 6 | הוק | 27 ביולי 2022 | Fight for the Fallen | ווסטר, מסצ'וסטס | 1 | 357 |  |
| 7 | ג'ק פרי | 19 ביולי 2023 |  :*Dynamite*Blood & Guts | בוסטון, מסצ'וסטס | 1 | 39 |  |
| 8 | הוק | 27 באוגוסט 2023 |  :All In*Zero Hour* | לונדון, אנגליה | 2 | 
17+ |

זכיות משולבות
-------------

| הוק |
| --- |
| אלוף מכהן |

| דירוג | מתאבק | מספר החזקות בתואר | מספר ימים משולביםבהחזקת התואר |
| --- | --- | --- | --- |
| 1 | ריקי סטארקס | 1 | 378 |
| 2 | בריאן קייג' | 1 | 377 |
| 3 | הוק | 1 | 373+ |
| 4 | טאז | 2 | 219 |
| 5 | סאבו | 1 | 92 |
| 6 | ג'ק פרי | 1 | 39 |

קישורים חיצוניים
----------------

ויקישיתוף מדיה וקבצים בנושא **אליפות ה-FTW** בוויקישיתוף
* פרופיל האליפות באתר Solie's Title Histories
* פרופיל האליפות באתר Online World of Wrestling

הערות שוליים
------------

1. ↑  ביום הזה בהיסטוריה: סאבו ניצח את טאז וזכה באליפות FTW במשקל כבד של ECW
2. ↑  טאז מציג מחדש את אליפות FTW בארגון AEW ומעניק אותה לבריאן קייג'

| אלופי ה-FTW |
| --- |
| ECW(1998–1999) | טאז • סאבו |
| AEW(2020–היום) | בריאן קייג' • ריקי סטארקס • הוק (נוכחי) • ג'ק פרי |